**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

27.05.2015թ. ք.Երևան

ՀՀ ԱՆ ԴԱՀԿ ծառայության Աջափնյակ և Դավթաշեն բաժնի ավագ հարկադիր կատարող, արդարադատության կապիտան` Գևորգ Տեր-Ղազարյանս ուսումնասիրելով 13.11.2014թ. վերսկսված թիվ 01/06-5985/14 կատարողական վարույթի նյութերը.

Պ Ա Ր Զ Ե Ց Ի

ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 14.07.2009թ. տրված թիվ ԵԱԴԴ 0765/02/09 կատարողական թերթի համաձայն պետք է հայցագնի՝ 2.800 ԱՄՆ դոլարին համարժեք ՀՀ դրամի չափով արգելանք դնել սեփականության իրավունքով Պատվական Գնելի Հակոբյանին պատկանող գույքի և դրամական միջոցների վրա:

24.12.2010թ. պահանջատերը ԴԱՀԿ ծառայություն է ներկայացրել նույն դատարանի կողմից 09.09.2010թ. տրված թիվ ԵԱԴԴ 0914/02/10 կատարողական թերթի համաձայն որի պետք է՝ պատասխանող Պատվական Գնելի Հակոբյանից հօգուտ հայցվոր Սերժիկ Ռոմանոսի Երիցյանի բռնագանձել 2.800 ԱՄՆ դոլարին համարժեք ՀՀ դրամ հաշվարկված բռնագանձման պահին ՀՀ կենտրոնական բանկի կողմից սահմանված փոխարժեքով: Ինչպես նաև Պատասխանող Պատվական Գնելի Հակոբյանից հօգուտ հայցվոր Սերժիկ Ռոմանոսի Երիցյանի բռնագանձել 20.000 ՀՀ դրամ` որպես հայցվորի կողմից նախապես վճարված պետական տուրքի գումար:

Պարտապանից բռնագանձել նաև բռնագանձման ենթակա գումարի 5 տոկոսը որպես կատարողական գորողությունների կատարման ծախս:

06.11.2014թ. պահանջատերը ԴԱՀԿ ծառայություն է ներկայացրել նույն դատարանի կողմից 29.08.2014թ. տրված թիվ ԵԱԴԴ 0673/02/11 կատարողական թերթի համաձայն որի պետք է՝ Երևան քաղաքի, Դավթաշեն 4-րդ թաղամասի 9 շենքի թիվ 54 բնակարանը հրապարակային սակարկություններով վաճառել և ստացված գումարից Պատվական Հակոբյանին պատկանող 1/5 բաժնից հօգուտ Սերժիկ Երիցյանի բռնագանձել 2.800 ԱՄՆ դոլարին համարժեք ՀՀ դրամ հաշվարկված բռնագանձման պահին ՀՀ կենտրոնական բանկի կողմից սահմանված փոխարժեքով, 20.000 ՀՀ դրամ` որպես հայցվորի կողմից նախապես վճարված պետական տուրքի գումար ի կատարումն Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի 14.12.2009 թվականի թիվ ԵԱԴԴ/0765/02/09 վճռի /թիվ ԵԱԴԴ/0765/02/09 վճռի հիման վրա 09.09.2010 թվականին տրված թիվ ԵԱԴԴ/0914/02/09 կատարողական թերթի/ պահանջների: Երևան քաղաքի, Դավթաշեն 4-րդ թաղամասի 9 շենքի թիվ 54 բնակարանի վաճառքից ստացված գումարի 4/5 մասը բաշխել Սուսաննա Թովմասյանի, Գնել Հակոբյանի, Գոհար Հակոբյանի միջև վերջիններիս բաժիններին համաչափ:

Պատվական Հակոբյանից հօգուտ Սերժիկ Երիցյանի բռնագանձել 07.06.2010 թվականից 2800 ԱՄՆ դոլարին համարժեք ՀՀ դրամ գումարի նկատմամբ ՀՀ քաղաքացիական օրենսգրքի 411-րդ հոդվածի համաձայն հաշվեգրվող տոկոսներ` ըստ համապատասխան ժամանակահատվածի համար ՀՀ կենտրոնական բանկի սահմանած բանկային տոկոսի հաշվարկային դրույքների մինչև պարտավորության դադարման օրը:

Պատվական Հակոբյանից հօգուտ Սերժիկ Երիցյանի բռնագանձել 229.000 ՀՀ դրամ, որից 4.000 ՀՀ դրամը որպես նախապես վճարված պետական տուրքի գումար, 25.000 ՀՀ դրամը որպես փորձագետի վարձատրության գումար, 200.000 ՀՀ դրամը որպես փաստաբանի վարձատրության գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Պատվական Հակոբյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 13.11.2014թ. վերսկսված թիվ 01/06-5985/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՏԵՐ-ՂԱԶԱՐՅԱՆ